Okresná prokuratúra Prievidza 
M. Mišíka 22, 971 34 Prievidza 1 	

Sp. zn. : 1 Pv 661/12/3307	Prievidza, 21.1.2014
EEČ : 2-27-29-2014

U Z N E S E N I E

Trestná vec:	obvinená XXXXX a spol.  
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Prievidza
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 19.9.2013, spisová značka 1 Pv 661/12/3307, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
obvinené dňa 08.07.2012 v skorých ranných hodinách v izbe Hotela XXXXX nachádzajúceho sa v Prievidzi na Námestí XXXXX bez použitia násilia po predchádzajúcej vzájomnej dohode spoločne poškodenému XXXXX, počas toho ako sa sprchoval odcudzili zo stolíka hodinky zn. Limousine GAZ - 14, z nohavíc, ktoré mal prehodené cez posteľ finančnú hotovosť vo výške 70,-Eur a mobilný telefón zn.Apple Iphone 4S tak, že obvinená XXXXX bola s poškodeným v kúpelni aby odviedla pozornosť poškodeného a obvinená XXXXX zatiaľ prehľadala osobné veci poškodeného a odcudzila poškodenému uvedené veci, čím mu spôsobili celkovú škodu vo výške 720,-Eur,

Uznesením prokurátora Okresnej prokuratúry XXXXX zo dňa 19.9.2013, spisová značka 1 Pv 661/12/3307, bola určená všetkým obvineným skúšobná doba v trvaní 12 mesiacov.
Odôvodnenie:
Uznesením prokurátora Okresnej prokuratúry XXXXX sp. zn. 1Pv 661/12-7 zo dňa 19. septembra 2012, právoplatným dňa 17. novembra 2012 bolo podľa § 216 ods. 1 Tr. poriadku podmienečne zastavené trestné stíhanie voči obvineným XXXXX a XXXXX pre spolupáchateľstvo prečinu krádež podľa § 20 k § 212 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov na tom skutkovom základe, že obvinené dňa 08.07.2012 v skorých ranných hodinách v izbe Hotela XXXXX nachádzajúceho sa v Prievidzi na Námestí XXXXX bez použitia násilia po predchádzajúcej vzájomnej dohode spoločne poškodenému XXXXX, počas toho ako sa sprchoval odcudzili zo stolíka hodinky zn. Limousine GAZ - 14, z nohavíc, ktoré mal prehodené cez posteľ finančnú hotovosť vo výške 70,-Eur a mobilný telefón zn. Iphone 4S tak, že obvinená XXXXX bola s poškodeným v kúpelni aby odviedla pozornosť poškodeného a obvinená XXXXX zatiaľ prehľadala osobné veci poškodeného a odcudzila poškodenému uvedené veci, čím mu spôsobili celkovú škodu vo výške 720,-Eur,

     Uznesením o podmienečnom zastavení trestného stíhania bola obidvom obvineným určená skúšobná doba vo výmere 12 mesiacov a skúšobná doba uložená obvineným v uvedenom uznesení uplynula dňa 17. novembra 2013.

    	V zmysle § 217 ods. 1 Tr. poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje.

	Zo  zabezpečených správ z Mestskej polície XXXXX, Okresného úradu, Odboru všeobecnej vnútornej správy XXXXX a z odpisu z  registra trestov a výpisu evidencie priestupkov vyplýva, že obvidve obvinené viedli počas plynutia skúšobnej doby riadny život človeka a nedopustili sa žiadneho priestupku ani trestného činu či iného protispoločenského konania. 

    Na základe vyššie uvedených skutočností som rozhodol, že obvinené XXXXX a XXXXX sa v skúšobnej dobe podmienečného zastavenia trestného stíhania podľa § 217 ods. 1 Tr. poriadku osvedčili.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľuboš Beňo
prokurátor